
Priusquam morborum propositorum descriptionem aggre- 
diar, historiam eorum, quatenus e scriptis medicorum 
apparet, paucis verbis tractabo. 

Medicinae pater Hippocrates (c. 400 a. Chr.) pauca 
de lepra et Elephantiasi nobis reliquit; quamvis enim 
hos morbos non omnino praeterierit, descriptio eorum 
apud eum brevissima est et parum distincta; nam de 
his morbis talibus utitur verbis: ,, Impetigines et Leprae 
,, albicantesque Vitiligines, si juvenibus quidem aut pueris 
,, horum aliquid contingat, aut sensim se prodens, diu- 
„ turnitate temporis augetur; in iis quidem eae pustulae 
,, abscessus esse minime existimandae sunt, sed morbi. “ l ) 
Cornelius Celsus (Tiberii temporibus) Elephantiasin 
paucis verbis pulcherrime descripsit. Haec sunt verba 
ejus : „ Ignotus autem pene in Italia frequentissimus in 
,, quibusdam regionibus is morbus est, quem ,; E \etyavTicuuv 
„ Graeci vocant isque longis annumeratur. Quo totum 
,, corpus afficitur ita, ut ossa quoque vitiari dicantur. 
,, Summa pars corporis crebras maculas crebrosque td mores 
,, habet. Rubor eorum paullatim in atrum colorem con- 
,, vertitur. Summa cutis inaequaliter crassa, tenuis, dura, 

0 

*) Hippocratis opera omnia edit, curavit Kfilui, Lipsiac, 1S27 ? 
T. I, p. 232. 

,, mollisque quasi squamis quibusdam exasperatur; corpus 
,, emacrescit, os, surae, pedes intumescunt. Ubi vetus 
„ morbus est, digiti in manibus pedibusque sub tumore 
„ conduntur; febricula oritur, quae facile tot malis obru- 
,, tum hominem consumit. fck * 2 ) 

Aretaeus Cappadox (exeunte scculo primo p. Chr.) 
Elepbantiasin litteris quoque mandavit dicitque inter alia 
de hoc morbo : ,, Elephanti morbo multa cum bellua 
,, elephante sunt communia, quoad speciem et colorem 
,, et magnitudinem et vitae rationem, neque vero alii 
,, cuiquis similis est, vel effectus affectui vel animali 
„ animal. — Affectura hunc aliqui leonem appellant ob 
,, malarum ruborem et effrenum atque impudentem coitus 
,, libidinem. Alii morbum Herculeum nominant, quoniam 
,, illo nullus maior est aut valentior. Vis itaque mali 
,, magna est aliisque omnibus affectibus ad inferendam 
„ mortem longe ef/icacior; id etiam visu foedum est, et 
„ sicut Elephas bellua prorsus terribilis. — Supercilia 
,, crassa glabra, deorsum gravata prominent et contractis 
„ horum intervallis intumescunt, color eorum lividus aut 
„ niger: ipsa vehementer adducuntur oculosquc contegunt, 
„ ut in iratis fit aut leonibus; itaque morbus leoninus 
„ dicitur. “ 3 ) 

Galenus quoque (seculo p. Chr. II.) dc tumoribus 
praeter naturam scribens, ita verba facit : ,, Elephas quo- 
,, que melancholicus affectus est ex sanguine melancholico 
,, primam ducens originem; tempore vero bilis atra san- 
„ gtiiue copiosior redditur, ac tum tali morbo obnoxii 


2 ) Corn. Ceis, de medie. Lib. III, cnp. XXXV. 

3 ) Aret. Cappadocis oper., ed. curav. Dr. C. G. Kuhn, Lipsiae, 
1828 , p. 128 . 

, graviter olent et adspectu sunt molesti 5 quibusdam 
, Ipsorum ulcera quoque accedunt. Iloc malum, dura 
, incipit satyriasmum vocant, quia satyris similes facie 
, redduntur. Nonnulli osseas iu temporibus eminentias 
, sic nominant; fiunt quoque in ceteris partibus tales 
, ossium eminentiae, quas nonnulli „ exostoses, 1 “ vocitant, 
, quemadmodum et pudendorum tensiones praeter natu- 
, ram remittentes, quidam Satyriasmum quidam Priapis - 
, mum appellant. fct 4 ) 

Patet ex his scriptis Elephantiasin diu cognitam esse 
et fere iis symptomatibus stipatam fuisse, quibus nunc 
stipatur, quod serius de s) mptoniatologia clare elucebit. 
Dicitur Elephantiasis in Aegypto et in India orientali ab 
antiquissimis temporibus endemica, imperante Pompeio in 
Italiam ac reliquam Europam irruisse (Plinii hist. nat.) 
ac dei 11 per Saracenorum incursiones et bella sacra di- 
vulgata, et iu Europam devecta esse. 

Ut refert Gretserus, Lepra apud Longobardos ende- 
mica fuit et ab his in Italiam delata esse videtur, nam 


apud hunc auctorem invenimus exemplar epistolae Stephani 
Papae ad dominum Carolum regem, prohibendo atque 
obligando, ut de gente Longobardorum uxores minime 
acciperent; in qua epistola post plura argumenta tandem 
monet Papa ,,de Longobardorum natione et leprosum genus 
oriri certum est.“ (Vide Jacobi Gretseri < pera, T. VI, 
p. 734 a.) Anno 1)0XX p. Chr. n. lex lata fuit a rege 
Longobardorum Khotario, in qua leprosos civiliter mortuos 
declarat, atque vetat, ne mendicantes leprosi aliis accedant, 


C. Galeni oper. cd. curavit Kuhn, Lipsiae, 1834. Vol. III, 
pag. 727. 

fubetque, ut signum sui per sonitum concussi ligni edant. 
(Murator! antiquitates Ital. med. aevi, T. II, Diss. 1G.) 
Apparet igitur (ut dicit Frank) eam opinionem „ lepram 
per sacra bella in Europam introductam fuisse, “ erroream 
esse : Ferunt quoque auctores, hunc morbum usque ad sec.XV 
in christianitate frequentissimum fuisse, unde factum est, 
ut fere per totam Europam Nosocomia ad hos aegrotos 
excipiendos aedificarentur. Tamen Greg. Horstius 5 ) qui 
ad haec Nosocomia visitanda electus fuit, memorat, plu- 
rimos in his Nosocomiis aliis morbis laborasse, et dicit 
se perpaucos cum vera Elephantiasi invenisse. Eandem 
sententiam profert clarissimus Forestus 6 ) et Reidlin: 
,, Sicuti vero non nisi rarissime inveniuntur, quibus le- 
„ prosi nomen merito et re vera attribui potest, uti qui- 
„ dem leprosi a plerisque auctoribus describuntur: sed 
„ plerumque hisce domibus illi includuntur, qui scabie 
„ sicca, foeda et diu jam instante laborant." 

Ex omnibus scriptis quae legimus, patet eadem con- 
fusio, quam et medici et historici in confundenda Ele- 
phantiasi et lepra cum aliis morbis cutaneis, et prae- 
sertim cum psoriasi et scabie sicca, fecerunt. Magnos 
errores provocavit haec confusio, qui in curando et tol- 
lendo morbo obstaculo erant. 

Auctores medii aevi ad confusionem istam tollendam 
parum fecere: nam sicut in ceteris morbis cutaneis di- 
stinguendis haud multum exercitati erant, sic etiam di- 
agnosis eorum de lepra et Elephantiasi aliquantum obscura 
esse videtur. 


5 ) Horatii obs. medie, lib. VII, obs. XVIII. 

6 ) D. C. Reidlin Lin. medie. Vol. III, Anno 1697} mense Maio. 

Seculo decimo octavo, nec non instante seculo plu- 
rimi praeclari auctores de Lepra et Elephantiasi scripsere, 
inter quos imprimis numerari merentur: Raimond, 7 ) G. 
G. Schillingius, 8 ) Mechel, 9 ) Ph. G. Hensler, 10 ) J. 
Frank, lx ) C. Sprengel, 12 ) Rob.Willan, 13 ) Batemann, 14 ) 
Callisen, 15 ) Biett, 16 ) Alibert, 17 ) Ruett, 18 ) Robinson, 19 ) 
Ilolland, 20 ) Hunefeld, 21 ) Haase 22 ). Inter hos scriptores, 
lepram arcticam et Elepliantiasin, de quibus nunc praesertim 
sermo nobis erit, excepto forsitan Alibert, optime descripsit 
Arbo; nam ut in cognoscendis et curandis his morbis, 


7 ) Ilist. de 1’EIephantiasis, 1767. 

8 ) G. G. Schill. de lepra commentationes, Lugd. B. 1788. ] 

9 ) Dissertatio de lepra squamosa. II alae, 1795. 

* ^ 011 ( ^ er Dadcsygc. Altona 9 1797. (Iloc opere continentur duae 

dissertationes, de Arbo et Mangor, quorum prior nostra qui- 
dem sententia longe praestantior est.) 

1 * *) Praxeos medie, univers. praecepta. P. I, Vol. II. 

12 ) Institutiones medie. Tom. IV. 

13 ) Die Ha ut k r an k li ei t en und ihre Dehandlung , von Rob . IVillan . 
Aus .dem fingi, iibersctzt von G. firiese . 4 Dande. Brcslau , 

1799— 1S17. 

14 ) Prahtische Darstellung der Hantkranlchciten nach dem Sy- 
stcinc des Dr . IVillan von Th • Datem ann , iibersctzt von Lud. 
Calmann. Leipzig , 1835. 

15 ) Systema chirurgiae hodiernae. ITav. 1815. 

1 6 ) Diett, iibers. von Cazenave og Schedel . JVeimar, 1S29. 

17 ) Clinique de 1’hdpital Saint-Louis, par M. le Imron Alibert. 
A Paris, MDCCCXXXIV. 

1 8 ) Essai sur Pcldphantiasis. Paris, 1808. 

1 9 ) Vide Batemann, I. c. pag. 357. 

20 ) Diss. de morbis Islandiac. Edinburgi, 1811. 

21 ) Die Dadcsygc. Leipzig, 182S. 

22 ) Dr. U\ A. IJaasc chronische Krankheiten. Dritter Dund, 
zweite Abtheilung , S. 316. Wien, 18*20. 

maxime exercitatus erat, sic etiam descriptionem eorum 
magis quain alii, non ex litteris sed ex ipsa natura su- 
mebat. Noster autem Callisoinus, cuius immortale opus 
laudibus meis non caret. Lepram et Klephantiasin minus 
feliciter tracta* it, et miramur, talem virum, qui plurima 
tam accurate scripsit, dicere: Elephdiiliasin in Europa 
rarissimam esse. 

Redeamus nunc ad historiam morborum, de quibus 
sermo est, uti in Islandia occurrunt. Origo illorum in 
hac regione nobis fere obscura est, tantum modo scimus, 
quod per inulta secula ibi grassati sint. PmPsen 23 ) et 
Olafsen, credunt illos cum primis incolis lslandiae e 
Norvegia in hanc regionem advectos esse; sed cmn pri- 
mis seculis postquam haec insula culta fuit, ni I de his 
morbis in libris lslaudoruin inveniamus, putamus hos 
morbos aliquanto serius, sc. post duo secula in patria 
nostra primum apparuisse. Postquam religio chrisiiaua 
in Is laudium introducta fuit, primum nostra opinione 
Elephantiasis et lepra in hac regione cognitae sunt, et 
putamus hos morbos e Palaestina cum peregrinatoribus 
religiosis (Pilagrimar), e quibus non patui Palaestinam 
proficiscebantur, in Islandiam delatos esse, ubi per qua- 
tuor aut quinque secula cum magna clade incolorum gras- 
sabantur. 

Anno 1M DOCVII febris variolosa gravissima, multa 
millia hominum in Islandia consumsit, et fertur haec 
epideinia variolosa plurimos Elephantiasi et lepra labo- 
rantes interfecisse, unde factum est, ut hi morbi nonnihil 


« 1 * 

2 3) Vicc-Laumcinil Eggert Olaffsens og Landphysici BjarneFoul- 
scns Reisc igjenncm Jsland. lite Ded . P. 323 et 449 etc. 

rariores iierent. Aliquando antea, quam hoc eveniebat, 
scilicet anno MDCLII, mandato Regis factum est, ut qua- 
tuor nosocomia ad leprosos excipiendos in Islaiidia aedi- 
ficarentur. Ilorum unum, quod forsitan plurimos aegrotos 
liabet, jacet in occidentali parte Islandiae in villa „Uull- 
biarnareyri. Alterum nosocomium invenitur in australi 
insulae parte in villa ,,Kaldadarnes; “ tertium in parte orien- 
tali silum vocatur ,, Hbrgslandshospital “ (nosocomium 
liorgslaudianum) et denique quartum in septentrionali 
parte situm est, in villa „ Modrufell. Praeter aegrotos, 
qui in bis nosocomiis inveniuntur, et quorum numerus 
parvus est, multi sunt, qui in nosocomia nunquam ve- 
niant et domi a medicis tractentur. 


i 

DESCRIPTIO MORBORUM. 

(Vulgo : Iloldsvcikiy Limufalls-syk i , Liktlird .) 

Redeamus nunc ad descriptionem morborum propo- 
sitorum, uti se in patria nostra et Norvegia ostendunt. 

Primum memoratu dignum est, morbum, qui Islaudice 
vulgo dicitur „IIoldsveiki, Cw „Likthra,“ „Limafalls-syki, u 
danice „ Spedalsklied, „ Radesyge, u auctoribus „ Lepra 
artica, kt s. ,, septentrionalis, u minime unum morbum esse, 
sed potius duas aut tres diatlieses morbosas, quarum 
nonnullae, non solum in Islaiidia et Norvegia, verum 
etiam in multis aliis locis Europae, Africae, Asiae et 
Indiae quamvis sparsim, occurrunt. 

Morbum igitur, qui auctoribus dicitur ,, Lepra aretica 44 
vel septentrionalis, in tres morbos dividemus, qui nunc 
primum generaliter pertractandi sunt. 

Primus horum morborum, qui ubique in Norvegia 
et Islaiidia frequentissimus est, et qui a multis auctoribus 




(Callisen, Mangor) pro primo stadio Leprae habebatur, 
est Lepra psorica Hensleri , vulgo ,, Radesyge . u Hunc 
morbum forsitan rectius nominare possumus lepram ulce- 
rosam , v. morbum ulcerosum aret i cum, cum ab ulceribus 
plerumque incipiat. 

Alter morbus, qui islandice plerumque ,,Limafalls- 
syki u dicitur, est Lepra sqtiamosa secundum Frank, 
Lepra septentrionalis secundum Callisen, Lepra indica , 
v. mortificans . 

Hic morbus priori aliquanto rarior est et compli- 
catur interdum cum Elephantiasi sive, ut a nonnullis 
dicitur, Lepra nodosa . 

Tertium denique morbi genus est Lepra nodosa sive 
rectius Elephantiasis (Elephantiasis tuberculeux secundum 
Alibert) quae a nonnullis auctoribus L. Arabum nomi- 
natur. Hic morbus in Islandia haud raro occurrit et 
saepe cura Lepra squamosa et Radesyge , nec non scor- 
buto complicatur. 

Ut jain facilius pateat horum morborum Therapia 
specialis, speciatim eos pertractabimus. 


I. 


RADESYGE. 


Synon. : Morbus ulcerosus arcticus, Lepra psorica Hensleri , 
Radesyge vulgaris Alibert , Radesyge. 


Symptomata. Incipit hic morbus plerumque sine 
prodromis cum ulceribus, initio parvis et maculis rubro- 
atris aut caeruleis, circumdatis. Interdum originem tra- 
hunt haec ulcera a tuberculis parvis sub cute sitis, quae 
postquam per aliquod tempus duravere, in suppurationem 

abeunt: interdum vero nascuntur ulcera ex maculis lividis, 
aut rubro-atris, aut cuprei coloris. Primum inveniuntur 
ulcera leprosa in pedibus, maximeque ad partem anteriorem 
tibiae et circa malleolos, occurrunt etiam in extremita- 
tibus superioribus, unde ad truncum et nates demigrant, 
et quamvis interdum in omnibus fere corporis partibus 
inveniantur, maxime tamen amant extremitates superiores 
et inferiores, nec non lumbos et nates. 

Quod ad characterem horum ulcerum pertinet, dicere 
possumus, ea cum ulceribus scorbuticis magnam habe- 
re similitudinem; rotundae plerumque eorum figurae 
sunt, et si diu duraverint, profunda fiunt; fundus eorum 
fuscus aut caeruleus semper impurus est, sanie sangui- 
nolenta vel interdum quasi aquosa repletus. Pus bonae 
indolis fere nunquam nisi interdum sub consolidatione 
fundunt. Saepe teguntur crusta atra, aut atro-rubra, qua 
sublata sanies purulenta sanguinolenta apparet. Interdum 
tam profunda fiunt, ut ossa subjacentia carie afficiant; 
saepius tamen in latitudinem se extendunt, et diametrum 
habent duorum aut trium pollicum. Margines eorum 
interdum callosae, interdum inaequales et papillulis rubris 
obsessae sunt, quae si paululum incautius tractentur san- 
guinem profundunt. 

Ambitus horum ulcerum semper aliquantum tumet 
et colorem habet cupreum vel atro-rubrum vel lividum, 
qui color etiam post consolidationem eorum in cicatrice 
diu remanet. 

Non nunquam haec ulcera, quod rarissime tamen in 
Islandia fit, nares interiores et fauces primum invadunt. 
Incipit tunc hoc malum a catarrho faucium et narium, 
qui cum per aliquod tempus duraverit provocat tumorem 
membranae mucosae; apparent tunc primum in naribus 

aut palato molli, maculae lividae aut cuprei coloris, quae 
post breve tempus in ulcera abeunt, unde sanies puru- 
lenta et sanguinolenta e naribus profluit, quae quamvis 
plerumque inodora sit, interdum tamen male olet. Haec 
narium ulcera interdum diu perseverare possunt, sed 
tamen adhibita medela cito consolidantur, interdum vero 
adeo maligna sunt, ut brevi cariem ossium nasi provocent, 
et cartilaginem nasi exedant. IIoc cum evenit nasus 
externe tumere consuevit, et tunc non raro inveniuntur 
ulcera fistulosa, quae parietes narium perforent. 

Si haec ulcera fauces obsideant, antecedit semper 
angina catarrhalis cum tumore tonsillarum et uvulae, quae 
si initio negligatur aut non rite tractetur in exulcera- 
tionem abit, quae latius proserpit, donec demum magnam 
partem uvulae et tonsillarum nec non Veli palatini con- 
sumpserit. ' ( IIoc si accedat raucedinem sequi necesse est. 
Nonnuuquam haec ulcera palatum tantum affleiunt, et 
cariem palati duri hoc modo provocant; incipiunt tunc 
saepissime a tuberculis parvis quae sensim suppurant, 
cum magna destructione partium adjacentium. Lingua 
etiam et labia his ulceribus interdum obnoxia sunt, quod 
nunquam tamen vidimus, videbant autem Arbo et Mangor. 

Omnino monendum est, ulcera faucium et narium in 
Islandia rarissime occurrere, inveniuntur vero pluries in 
Norvegia et Svecia apud eos qui hoc morbo laborant. 

Praeter haec ulcera tophi etiam interdum provenere, 
inprimis in tibia, ulna, et osse frontis, qui quamvis 
initio rite adhibila medela plerumque dissipentur, inter- 
dum tamen in cariem ossium abeunt, quod quidem Arbo 
nos vero nunquam observavimus. 

Secundum Arbo, duae sunt partes corporis quae ab 
his ulceribus liberae esse solent, scilicet partes genitales 

et pars capillata capitis; causam quare hoc ita sit omnino 
nescit auctor, sed contendit hoc tamen semper ita esse, 
nisi si cum Lepra squamosa, elephantiasi, vel morbo 
venereo complicata sit Radesyge. 

Ulcera supradicta diu absque majore sanitatis labe 
consistere possunt; si vero per longum tempus duraverint 
et quasi habitualia iiant, sequitur cachexia quaedam spe- 
cialis, quae absorbtioni materiae leprosae, forsitan ortum 
debet. Euimciatur haec cachexia emaciatione quadam 
corporis, quae stipatur maculis caeruleis aut lividis, 
praesertim in illis locis ubi prius ulcera inveniebantur. 
Accedunt quoque varii morbi cutanei, uti scabies 24 ) 
pustulosa et psoriasis, quae aegrotum per multos aunos 
vexare solent, donec demum aegrotum vel morbo exhau- 
stum, vel per demigrationem mali ad partes internas 
interGciiint. 

I\1 orbus hic, de quo nunc agimus, parvo vel nullo 
dolore stipatur, nisi complicatus sit cum rheumatismo, 
arthritide, aut morbo venereo ; febre etiam perraro comi- 
tatur, et diu absque majore sanitatis labe tolerari potest. 
Semper chronicus est et interdum per multos annos per- 
durans. 

Complicationes, Cum multis morbis complicari potest 
Radesyge; saepissime tamen complicatur cum scorbuto, 
morbo venereo, Lepra squamosa, et nodosa, nec non 
psoriasi et scabie purulenta. 


Radesyge cum scabie complicata aegrotum exhaurire et ne- 
care potest ; hoc sine dul io factum est, ut credat praeclarissi- 
mus Schdnlein scabiem in Islandia interdum lcthalcm esse, 
nam scabiem simplicem nunquam morte terminari videbamus. 
Vide Schdnlein’s Pathologie und Therapie, Drilter Ud., S, 9. 

Diagnosis. Propter insignem eam similitudinem, quae 
liabent ulcera leprosa cum ulceribus scorbuticis, facillime 
confundi possunt hi morbi. Si vero ad symptomata scor- 
buti respiciamus, haud difficilis erit horum morborum 
diagnosis, lassitudo enim, spirituum difficultas, gingiva- 
rum tumor, quae sanguinem dissolutum fundit, rigor ge- 
nuum et depressio virium in Radesyge nunquam, nisi 
cum scorbuto complicetur, apparent. Alter est morbus in 
Chersonesi Cimbricae parte septentrionali admodum fre- 
quens, Syphiloides Jutlandica dicta (van Deurs), qui cum 
hac leprae specie magnam habet similitudinem. Differt 
vero ille morbus a Radesyge in eo, quod condylomatibus 
circa anum et pudenda plerumque concomftetur, ulcera 
vero quae in hoc morbo obveniunt, ulceribus leprosis 
adeo similia sunt, ut hoc malum ex complicatione ca- 
chexiae leprosae cum syphiloide natum esse facile creda- 
mus. Diagnosin Radesyge ab aliis leprae speciebus, ut‘ 
lepra squamosa et nodosa, in horum morborum exposi- 
tione ulterius pertractabimus. 

Aetiologia. Causae hujus mali in victu et habitaculis 
gentium septentrionalium imprimis quaerendae sunt; ita 
diaeta animalium pravae indolis, salita, rancita, semipu- 
trida, sine vegetabilibus ingesta multum facit ad liunc 
morbum excitandum. Fertur etiam illa diaeta, quae maxime 
constat e piscibus, uti halece, gadis, pleuronecto liippo- 
glosso, siccatis, plane non, aut parum salitis, eundem 
effectum habere. Ad provocandum hoc malum rnulthm 
• etiam faciunt habitacula impura, humida, inopia vestimen- 
torum contra frigus, mundities neglecta et vita sedentaria. 
Contagium ad hunc morbum propagandum multum etiam 
facit (nam utique contagiosus est); communicatur hoc 
contagium sanis, si cum aegrotis dormiant aut vestimentis 

eorum utantur, aut denique quacunque modo sanies ulce- 
rum, sanos inficere potest. Sunt qui morbum haeredi- 
tarium esse credant, quorum sententiae non tamen assen- 
tire possumus, nam nulla certa ejus rei exempla in patria 
vidimus. 

Exitus morbi . Rite adhibita medela Radesyge initio 
saepissime exstingui potuit, plerumque tamen chronica 
fit et multos annos perdurare potest. In mortem nisi 
per complicationem cum aliis morbis rarissime abit. Ca- 
riem ossium interdum producit, et nonnunquam quamvis 
raro febre liectica terminatur. 

Prognosis . Morbus recens curam omnino admittit, 
et congrua adhibita medicina cito plerumque cessat ; si 
vero malum diu duraverit, et inveteratum sit curatu 
difficillimum est, et nunquam nisi longo temporis spatio 
tolli potest. Complicatio cum scorbuto aut morbo venereo' 
curam reddit admodum difficilem; idem valet de com- 
plicatione scropliulosa et scabiosa. 

Therapia . Cura hujus morbi perficitur medicamentis 
externis vel internis vel utrisque simul adhibitis. Si 
reeens sit malum localibus medicamentis, cum Diaeta 
congruente interdum cedit. Deligentur tunc ulcera si in 
extremitatibus aut trunco sedem habeant cum unguentis 
aut decoctis parum irritantibus et antiscepticis. Duo sunt 
medicamina quae in hoc casu aliis praeferenda sunt, ni- 
mirum Unguentum nutritum Ph. D. et Decoctum herba - 
rum Achilleae millefolii, cum quibus ut quotidie diligentur 
ulcera necesse est. Si ulcera in faucibus aut naribus 
internis obveniant illinantur ope penicilli cum acido 
muriatico oxygenato, sub hac formula. 

Ree. Acid. rauriatic. oxygenat. dr./3 
Mellis. 

Aqu. fervidae aa unc./3 
D. S. Linctus ad ulcera faucium et nasi. 

Rec. Essent, myrrh. dr.j 
Meli, dr.iv 

D. S. Linctus ad ulcera faucium. 

Dr. Arbo qui hunc morbum saepissime tractaverat, 
adhibuit contra haec ulcera faucium sequentes compo- 
sitiones. 

Rec. Aqu. calc. driv. 

Mei. rosar. aa unc.iij 
Ungu. aegyptiac. 

Tinct. Myrrh. aa unc.iv 
Pul. Calomelan. gr.x 
D. S. Tinctura ad ulcera faucium. 

Rec. Mei. rosar. unc.iv 
Tinct. Myrrh. dr.vj 
Sal. amraon. dr.j 
Nitri, depurat. dr./S 
D. S. Pro Gargarismate. 

Rec. Mei. rosar. unc.ij 

Ungu. aegyptiac. unc.j 
Tinct. Myrrh. dr.v 
D. S. Unguentum ad ulcera faucium. 

Rec. Mei. rosar. 

Extract. cieut. aa unc.j/3 
D. S. Linctus ad ulcera faucium. 

Si morbus per aliquod tempus duraverit, internis 
etiam tractandus est medicamentis; adhibitis tunc primum 
laxantibus; cui scopo optime inservit radicis jalappae 
scrupulus unus cum mercurii dulcis granis quinque, ad 
mundificantia et antisceptica deveniendum est. luter 
medicamenta interna decoctum radicis sarsaparillae cum 
china, optato cum fructu adhibui; etiam decoctura her- 
barum achilieae millefolii, et trifolii fibrini bono cum 
effectu adhiberi potest. 

Arbo sequentes compositiones adhibuit. 

Rec. Rasur. lign. sassafr. unc.j /3 
Rad. sarsaparillae 

— chin. aa unc.j 
D. S. Pro decocto. 

Rec. Rad. sarsaparill. 

— cliinae aa unc.j 
Rasur. lign. sassafr. 

Juniperi aa dr.vj 

I). S. Pro decocto. 

Morbus complicatus, pro varia ejus complicatione 
vario modo tractari debet. Complicatio scorbutica quae 
saepissime in Islaudja invenitur, poscit medicamenta 
antiscorbutica prioribus juncta; huic scopo optime inser- 
viunt, cochlearia officinalis et Gronlandica nec non na- 
sturtium aquaticum et acida vegetabilia. 

Altera in Islandia etiam frequentissima est compli- 
catio scabiosa, quae si inveterata fuerit, curationi morbi 
primarii admodum obstat; poscit haec complicatio sulphu- 
rata, antimonialia et balnea tepida. Nuper in hac com- 
plicatione manganum hvperoxydatum ad grana quinque 
optimo cum fructu adhibui. 

2 * 


Syphilis si cum Rcidesyge comp licetur, curam reddit 
perquam difficilem, et usum mercurialium nec non diae- 
tam restrictam poscit. Mercurius sublimatus corrosivus 
hunc scopum optime quadrat. 

Rec. Mercur. sublimat, corrosiv. gr. vj — viij 
Sulphur, aurat. antimon. gr. xv 
Opii pur. gr. iv 
Succ. liquirit. dr.ij 
M. f. 1. a. pii. No. LX 
D. S. Tres pillulae mane et vespere. 

Sensim augere debet hanc dosin mercurii sublimati, 
donec aegrotus granum unum quotidie sumpserit. Praeter 
hanc medicinam in hac complicatione mundificantiis etiam 
locus est, imprimis radici chinae, sarsaparillae, ligno sassa- 
fras etc. 

Diaeta aegrotorum hoc malo affectorum congrua maxime 
necessaria est; victus debet esse aliquantum parcus ex 
vegetabilibus magna parte constans. Caro aut pisces quibus 
fruitur aeger, semper recentes esse debent, nam omnis 
salitus, rancitus aut semipulridus cibus, his aegrotis noci- 
vus est. In habitaculis et vestimentis munditie maxime 
opus est. 

II. 

LEPRA SQUAMOSA. 

Synon. : Lepra mortificans, Lepra Graecorum Auctorum, Levce, 
vel Vitiligo alba Celsi, Baras Arabum, Levca vulgaris Alibert, 
Lepru phlegmatica, Lepra stricte sic dicta, Zaraali Hebraeorum, 
Limafalls-syki Islandorum. 

Symptomata. Morbus plerumque siue prodromis 
incipit et nunciatur a vitiligine alba, quam leprosam 
vocare licet, vel a maculis et squamis semirubris, citrinis, 
lividis, nunc duris nunc mollioribus. Apparent hae sqa- 
mae et vitiligines semper primuin in extremitatibus et 
imprimis ad anteriorem partem tibiae et exteriorem par- 
tem ulnae. Anaestesia cutis affectae statim plerumque 
adest, et initio pro signo pathognomistico haberi potest. 
Figura squamarum plerumque ovalis aut rotunda est; 
squamae sunt variae consistendae, nunc tenues nunc cras- 
sae interdum pollicis magnitudines ; copiosae sunt, deci- 
dae et mox redeuntes. Nonnullis locis epidermis sub 
forma furfurum secedit. Sub squamis cutis rubra, cru- 
enta, fissa, erosa et cruda invenitur. Evolutionem hujus 
morbi, in genere sequitur lassitudo universalis, morositas, 
horrores, cum caloribus, aestu interno et. sensu formica- 
tionis inter cutem et carnem. Febris initio raro adest 
nisi interdum tempore vespertino. 

Protracto jam magis morbo, non solum superficies 
cutis sed illius contextus, cum carnibus subjacentibus, 
ad ossa usque afficitur. Corporis superficies inde fissa, 
dura, aspera et ulceribus obsessa fit; accedunt rhagades 
cum ulceribus serpentibus et carne luxuriante. Pili 




decidunt (L. alopecia) ungues corrumpuntur, halitus foetet, 
mucus narium et lacrymae tantam acredinem adipiscuntur, 
ut genae erodantur. In maximo gradu morbi, praeviis 
ossium doloribus ac glandularum tumoribus, maculae livi- 
dae, atro-rubrae, fere omnes extremitates obsident; in 
ulcera rodentia transeuntes, quae ligamenta capsularia 
hinc inde destruendo, extremitatum lapsui ansam porri- 
gunt. Decidunt tunc primum ultimae phalanges digito- 
rum pedum aut manuum, tument extremitates affectae, 
cum tumore atro-rubro aut livido, cutisque undique squa- 
mis et supradictis maculis obducta est. In vola manuum 
et planta pedum cutis crassa et rhagadibus plena est, 
quae plerumque tamen parum dolent. Sanies quae squa- 
mis subest aut e rhagadibus aut e ulceribus profluit, est 
scroso-sanguinolenta, rarius purulenta, in crustas sat 
crassas aut squamas abjens. Interdum morbus hic tantos 
facit progressus (unde forsitan nomen morbi Lepra mor- 
tificans) ut plerique digiti manuum et pedum paulatim 
destruantur, quod Robinson in India nos vero in Islandia 
pluries observabamus. 25 ) 

Monendum est hoc loco id, quod plerisque qui mor- 
bum nunquam ipsi observabant incredibile videbitur ae- 
grotos nempe tot malis obrutos, ceterum quodammodo 
bona valetudine frui posse (Robinson) sed nihilominus 
tamen verum est. Sic ex. gr. aliquando juvenem quen- 
dain vidi, cum faciei cute pulcerrima et splendidissima 
a quoquis morbo cutaneo omnino libera, qui Lepra extre- 
mitatum inferiorum adeo laborabat, ut fere omnes digitos 


26 ) Haec Leprae species quae in Norvcgia saepe occurrit, optime 
depicta invenitur apud Dr. Gaimarduin vide ejusdem Voyage 
en Scandinavie. Medicine PI. 1, 2, 3. 


pedum amisisset. Appetitum habebat hic aegrotus sat 
bonum; et somno et excretionibus fere naturalibus, nil 
mali nisi rheumatismum intercurrentem quaerebatur. 

Consentimus Robinsonio qui faciem et extremitates 
majores a destructione Leprae squamosae immunes esse 
putat, saltim ulcera narium et faciei in hoc malo nisi 
cum elephantiasi complicatum fuerit nuquam videbamus. 
Odorem hircinum et raucedinem, in elephantiasi seinper 
obvenientem, in simplici Lepra squamosa nunquam nobis 
observare contigit. Febrem tertianam quam hunc mor- 
bum comitare contendit Sprengel, in Islandia etiam non 
videbamus. 

Datur et altera, quasi mitior species hujus morbi, 
quam lepram vulgarem nominat Bateman. Constitit in 
squamis varii coloris, quae sub forma ovali aut rotunda 
se offerunt. Circumdantur hae squamae halone rubro 
aliquantum elevato, et quamvis in medio concavae ple- 
rumque sint, per aggregationem tamen interdum formant 
crustas prominentes. Ilaec Leprae species (quae cete- 
rum levis est) in Islandia persaepe occurrit; praesertim- 
que in eis corporis partibus invenitur, ubi ossa sub cuti 
jacent; uti ad genua et ad cubitum. 

Complicatiojies. Cum leprosi plerumque propter ulcera 
• et tumorem pedum, vitam sedentariam degere ct inter- 
dum propter paupertatem cibo incongruo, uti coacti sint, 
sequitur, ut complicatio scorbutica in Islandia frequen- 
tissima sit. Hac complicatione ducti credebant auctores 
nonnulli, lepram nihil aliud esse quam scorbutum ad 
summum usque gradum productum; quod tamen a vero 
longe alienum est, et omnino absurdum. Altera com- 
plicatio in Islandia etiam utique admodum frequens, est 
illa cum elephantiasi, qua factum est ut nonnulli medici 


lios morbos iddem esse crederent; res tamen se non ita 
habet, uti Ainie, Winterbottom, Robinson et alii rite 
monuere. 

Diagnosis. Lepra cum aliis morbis cutaneis non 
facile confundi potest. A psoriasi (cum qua aliquam 
habet similitudinem) distinguitur forma squamarum et 
macularum, quae in Lepra ovales aut rotundae sunt, .in 
psoriasi vero irregulares. Praeterea nunquam producit 
sporiasis tantas destructiones, uti digitorum etc. Lepra 
vulgaris cum sporiasi guttata et lichene facilius confundi 
potest, ab his tamen discrepat in eo, quod forma Leprae, 
ut antea diximus, semper rotunda aut ovalis est, et in 
medio plerumque quasi concava. 

Aetiologia. Uti elephantiasis hic morbus quoque 
haereditarius est, ceterum tamen ad lepram excitandam, 
si dispositio haereditaria adsit, hac causae multum fa- 
ciunt: cibus pravus, imprimis ex carne animalium aut 
piscibus, salitis, semiputridis, etc. Habitacula impura, 
parva, frigus, defectus vestimentorum, animi moeror, vita 
sedentaria, aqua impura et diathesis scorbutica eundem 
effectum provocare possunt. 

Exitus Leprae. Initio rite adhibita medela saepe 
sanari potest aeger, plerumque tamen morbus chronicus 
fit, et molitur destructionem digitorum pedum aut ma- 
nuum, post quod diu etiam durari potest, donec tandem 
aut per diarrhoeam aut hydropes aut alios invadentes 
morbos, aegrotum tot malis exhaustum interficiat. 

Prognosis. Plerumque dum recens est, sanari potest 
Lepra squamosa; si vero per aliquod tempus duraverit, 
aut si alio gravi morbo uti elephantiasi aut morbo venereo 
complicetur, curatio mali admodum difficilis et non raro 
impossibilis fit. In junioribus facilius sanatur Lepra quam 


in aetate provectis, aestate facilius quam Iiyerae. Digitis 
manuum et peilum destructis, diu interdum vivere possunt 
leprosi; donec post longum tempus (si non prius pereant 
alio morbo) miseriis finem tandem imponat Diarrhoea 
coiliquativa aut Dysenteria. Lepra vulgaris Bateman 
omnino sanationem admittit. 

Cura . Ad Lepram tollendam, medicaminibus, tam 
externis quam internis, diaeta congrua sustentatis, simul 
semper opus est. Inter medicamenta interna, primum 
locum tenent varia munditicantia, uti. radix sarsaparillae, 
radix chinae, stipedes dulcamarae (Cricton) rumex acutus, 
(Thorstenson) lignum sassafras, lignum guajaci, praeser- 
tiraque ledum palustre, sequenti formula adhibitum. 

Rec. Ledi palustris unc.ij 
infundatur cum 
Aquae fervidae unc.xvj 
Cola. 

D. S. Libra una quotidie sumenda. 

Pix navalis optimum quoque remidium sistit in Lepra 
incipiente, adhibeatur in massa pilularum ad grana duo- 
decim per diem. Terebinthina veneta a granis decem 
ad grana triginta etiam adhiberi potest. Pertinax morbus 
tinctura cantharidum a guttis sex ad guttas sedecim bis 
per diem, interdum levari videtur. E regno minerali 
duo etiam sunt remedia, quae, in inveterato morbo, 
maximam laudem meruere; arsenicum nempe, et mercu- 
rius sublimatus corrosivus, quae sequentibus formulis 
praesertim in usu sunt. 

Rec. Solution. arsenical. Fowler dr.iv 
D. S. detur a guttis quinque 
ad guttas octo bis de die. 

Ree. Extract. dulcamarae dr.ij 
Sapon. antiraonial. 

Pulv. radie, rhei. ad dr.j 
Mere, sublimat, corrosiv viij 
opii pur. gr. vj 

formentur lege artis pillulae pondere 

eranorum trium. 

© 

D. S. decem pillulae mane et vespere. 

Kali causticum, quod etiam a nonnullis commendatur, 
solita dosi probari etiam meretur. Restat adhuc inter 
remedia interna unum, quod cum summo successu contra 
liune morbum adhibitum esse dicitur, mempe asclepias 
gigantea; auctore Robinson lioc remedium in primo morbi 
stadio optimo cum fructu in India adhibetur ; verum do- 
lemus hoc remedium in officinis nostris adhuc non ob- 
tineri posse. 

Inter medicamenta externa primum locum tenent 
balnea tepida ad gradus 28 Reaumieur, nunquam ubi 
fieri potest, omittenda; his balneis optime conjungitur 
hepar sulphuris, ad uncias duas pro quovis balneo. Balnea 
sulphurata naturalia, quae Islandiae, in pluribus locis, 
ut apud „ Myvatn u etc. haberi possunt, cum optimo 
effectu adhibentur. Praeterea adhiberi possunt lavationes 
locales cum aqua tepida, in qua kali sulphuratum solu- 
tum est; solutio Dr. Vuffini ad hoc praecipue laudatur. 

Rec. Magnes, sulpliuric. dr.ij 
Tartar. depurat, gr.x 
kali sulpliuric. dr./3 

D. S. pro lavatione. (Solvitur in xxiv unc. aqu. tepidae.) 

Diaeta conveniens et parum restricta semper servanda 
est, et constare debet e cibo recenti et digestu facili 

inaximeque c vegetabilibus. Omnis caro, quae salita aut 
semiputrida est, nociva liabetur. Aere libero et munditie 
maxime opus est. 

Complicationes uti complicatio scorbutica et scabio 
sa, quae frequentissime in Islandia occurrunt, ad regulas 
generales tractandae sunt. 

Redeamus nunc ad gravissimam speciem Leprae sep- 
tentrionalis, nempe elephantiasin, qui morbus quamvis a 
Callisonio nostro pro rarissimo in Europa habeatur, ta- 
men opione nostra, omnibus hic jam descriptis morbis in 
Islandia frequenlior est, ibique ad hunc usque diem per- 
caepe occurrit, et multas miserias producit. Inter omnes 
fere auctores qui de elephantiasi scripsere, nostra qui- 
dem opinione, Aretaei Cappadocis descriptio multis aliis 
antecellit, quare ante quam descriptionem gravissimi mali 
aggrediar, verba clarissimi auctoris non praeterire pos- 
sum; dicit vero hic auctor: ,, Etenim segnes sunt tanquain 
,, levi aliqua causa somnolenti, quieti, alvo sicci; haec 
,, sunt etiam sanis hominibus non ita multum inusitata. 
,, At faedos odores exspirant ob interni spiritus exlia- 
„ lationem; huic rei aerem aut extrinsecus quid causam 
,, praebere existimant. Urina alba, crassa et qualis ju- 
„ inenti turbita. Cibi crudi et inconcocti in corpus di- 
,, geruntur; nec haec quidem percipiunt curantue; necue 
,, an concoxerint, nec ne, satis sciunt; in his cruditates 
,, et concoctio perinde est, si quidem quod ipsis in bonuin 
,, atque commodum vertat, haud frequenter concoquunt; 
,, cibus vero facile distribuitur, quippe quem haud secus 
„ ac in ipsorum alimentum morbus cum rapasitate attra- 
„ liat; unde venter inferior siccus his efficitur. Tumores 
,, alii prope alios assurgunt, nondum continui, sed crassi 

atque asperi; et tumorum intervalla fissuris dividuntur, 
sicut elephanti corium. Venae latae non ob sanguinis 
abundantiam, sed propter cutis crassitudinem. Neque 
multo post malum incedisse declaratur, ex aequali totius 
corporis intumescentia. Crines in omni parte praemo- 
riuntur, manibus, femoribus tibiisque; itemque rari 
sicut in pube mento atque capite; quod que mirabilius 
est, praematura canities et calvities repente ingruunt; 
et intra tempus exiguum pubes cum mento glabra est; 
aut si pauci remaneant capilli, adspectu turpiores sunt 
quam si defluxissent. Cutis in capite alte dehiscit ri- 
maeque squalidae sunt, frequentes profundae asperae. 
Tumores in facie duri, acuti, in vertice nonnunquam 
albidi, juxta basin viridiores. Pulsus exiguus, gravis, 
segnis, tanquam aegre se movens. Venae in temporibus 
et sub lingua elatae; alvus biliosa. Lingua varis gran- 
dinosis aspera, neque incredibile est totum corpus hujus 
modi tuberculis scatere; si quidem in victimis humores 
vitiatos habentibus, caro quasi grandine repleta est. 
Sin ex intimis partibus morbus plurimum erumpat in 
extremisque appareat, summos digitos occupat impetigo, 
genua pruriunt, et eos homo cura voluptate scalpit; 
mentum nonnunquam impetigo circulo complectitur; et 
cum tumore non ita grandi malae rubent. Oculi cali- 
gunt et coloris sunt aenei; supercilia crassa glabra, 
deorsum gravata, prominent et contractis horum inter- 
vallis intumescunt; color eorum lividus aut niger; ipsa 
vehementer adducuntur oculosque conteguut ut in iratis 
fit aut leonibus, itaque morbus leoninus dicitur; quam 
ob rem aeger non elephanti tantum aut leoni est, sed 
etiam nocti oculi tetrae similes. Nasus tumoribus 
atris asperisque occupatur; labia crassa et prominentia 

,, quorum inferius livet; nares praelongae, dentes non 
,, candidi verum subatro colore infecti videntur; aures 
„ cum nigritie quadam rubent atque auribus elephantorum 
,, similes sunt et solito grandiores apparent; ulcera in 
,, aurium basi sanie fluentia pruritibus vexata. Totum 
,, corpus rugis asperis exaratur J et fissurae tanquam nigri 
,, sulci in cutem alte descendunt; ideoque elephas morbi 
,, nomen est; plantae calcesque usque ad medios digitos 
,, hiant. Quodsi malum vehementius adhuc increscat, 
,, tumores exulcerantur; et in malis mento digitis genu- 
,, busque foetida et insanabilia oriuntur ulcera quorum 
„ alia super alia insurgunt, in aliisque alia subsidunt. 
,, Interdum ante hominem membra sua emoriuntur atque 
„ excidunt, nasus, digiti, pedes pudenda manusque inte- 
,, grae; neque enim, pestis ista aegrotum turpi vita dolo- 
,, ribusque vehementissimis ante liberat quam hominem 
,, membratim discerpserit; sed instar elephantis longaeva 
„ est. Quodsi membrorum repentinus fuerit dolor multo 
,, acerbius affligit modo has modo illas partes vago more 
,, invadens; cibi cupiditate non vacant sed nullum habent 
,, gustum, neque in edendo aut bibendo voluptatem ullam 
,, capiunt; omnia aversantur et odiunt; corpus non alitur; 
,, veneris libido rapiosa est. Adsunt lassitudines spon- 
,, taneae ; membra singula quasi pondere quodam premi 
,, videntur, liominemque vel minimi artus gravant. Porro 
,, corpus re quaque ofTenditur; non balneis delectatur non 
„ cibo non inedia, non quiete, non motu ; etenim omni 
,, parte morbus insedit. Somnus tenuis propter somnio- 
,, rum visa, vigiliis molestior; ingens spirandi difficultas; 
„ sulfocatio, quasi laqueo strangularentur ; atque hoc 
„ modo quidam e vita excessere, ad mortem usque per- 
,, petuo oppressi somno. “ f 


ELEPHANTIASIS. 


Synon. : Lcontiasis, Morlius licrculeus, Satyriasiuus, Cancer uni- 
versus, Cancer totius corporis, Elephantia Arabum, Elephan- 
tiasis indica (Samv), Elephantiasis arabica (Good), Lepra elc- 
phantiatica sive arabica anctorum, Lepra nodosa (Sprengel), 
Elephantiasis tubcrculcux (Alihert), Spe dalskhed (Korvagorum 
etDanorum), Holdsvcike ct Likthra (Islandorum), Black leprosy 
(Anglorum). 

Symptomata . Annuntiari interdum solet elephan- 
tiasis animi corporisque insolita segnitie, morositate, 
voracitate, et gravativo sensu omnium membrorum acce- 
dunt quoque insomnia tristissima, terrifica ephialtes lasci- 
via insueta et nmjor viribus cupiditas coeundi. Oculi 
splenditi sunt, et tunica conjunctiva admodum rubra, 
turbata aut livida, figura oculi interdum rotunda, leonina; 
vox rauca vel rarius acuta et subtilis cum anhelitu foe- 
tente; hi prodromi minime tamen constantes sunt, et 
interdum plane absunt. Morbus ipse incipit fere semper 
a tuberculis sub cute, initio parvis, duris, lividis, aut 
cuti concoloribus, et in facie semper primum apparen- 
tibus. Cum tubercula haec per aliquod tempus duraverint, 
et numero augeantur sequitur vox rauca, cum speciali odore 
hircino dicto; crescentibus his tuberculis cutis in rugas 
contrahi solet, unde facies aegroti admodum permutatur 
et quasi leonina fit, unde morbi nomen leontiasis. Ap- 
parent tunc quoque maculae lividae aut atro-rubrae in 
brachiis et pedibus cum emaciatione quadam extremi- 
tatum et anaestesia cutis. Vexantur aegroti gravitate 

quadam corporis, cum rheumatismo artuum intercurrente ; 
accedit melancholia cum tristitia animi, et mores fere 
semper in peius mutantur; libido admodum augetur cum 
insatiabili cupiditate coeundi. Febris raro, etsi diu dura- 
verit morbus, adest. Cum tubercula per brevius aut 
longius tempus creverint, in ulcera abeunt, impura lar- 
dacea serpentia cum marginibus inversis duris quasi cal- 
losis. Pus quod ex his ulceribus profluit, est crassum; 
corrodens hircini odoris, et nonnunquam sanguinolentum; 
jam quoque maculae quae in extremitatibus sunt, exulce- 
rantur et saniem fundunt, serosam vel seroso-sanguino- 
lentam; simillima sunt haec ulcera, ulceribus scorbuticis, 
et iis quae in Radesyge occurrunt, corrodent partes ad- 
jacentes et non raro in cariem ossium subjacentium abe- 
unt. Crines tam in capite quain in ceteris corporis 
partibus albescunt et defluunt, finduntur incurvantur et 
corrupti labuntur ungues. Ciborum digestio prava, ac 
flatuum incommoda vel fames in quibusdam canina, au- 
gentur; vix faeces alvus, ac jumentosam continuo vesica 
urinam expellunt. Progrediente jam morbo ulcera faciei, 
sensim sensiinque latius serpunt, faciem totam, frontem 
genas, labia et aures occupantes ; ulceribus cancrosis 
omnino similia sunt; corrodunt partes adjacentes et ca- 
riem producunt, ossium faciei, quo fit ut nares intermedia 
cartilagine erosa collabantur. Tubercula quae in extremi- 
tatibus nunc etiam quamvis rariora obveniunt, unacum 
maculis antedictis exulcerantur et corrodunt omnes vicinas 
partes, ut etiam in hoc malo digiti aut phalanges digi- 
torum, articulationibus destructis decidant. In maximo 
gradu mali corneas etiam excrescendas in fronte nobis 
observare contigit, quae (mirabile dictu) ad longitudinem 
pollicis creverunt. Ad extrema ventum est, cura magnam 

faciei partem, nec non aliquam partem extremitatum, 
foedidissima haec ulcera occupaverint; accedere tunc so- 
let febris hectica cum diarrhoea colliquativa, sudoribus 
male olentibus, noctibus insomnibus, pulsu parvo fre- 
quentissime), quibus miseriis finem tandem impon . ptata 
mors. 

Datur species quaedam hujus mali quae auctoribus 
elephantiasis partialis sive lepra nodosa dicitur; et quae 
in Aegypto, India, nec non Asturiis domicilium habet. 26 ) 
Pedes imprimis afficit cum inflatione rubore, dolore, et 
striis rubris, latis tensis, vasorum lymphaticorum decur- 
sum indicantibus accedunt tumores glandularum ingui- 
nalium et febris, quae interdum et incerto tempore re- 
vertitur. Cutis pedis affecti (nam plerumque unus aut 
alter pes tantum afficitur) indurescit; cutis in rugas con- 
trahitur et squamulas crassas format, quo fit ut pedes 
tanquam in elephante fiant. Profluit sub pelle crassiore 
squamosa, humor tenax, glutinosus, qui in substantiam 
lardaceam concrescit; accedunt ulcera impura fungosa 
quae post longum tempus partem affectam a vicinis se- 
parant. 

Hanc elephantiasis speciem nunquam in Islandia vide- 
bamus. 

Est et affectio quaedam scroti, quae cutim afficit 
elephantiasi locali simillima; quare a nonnullis elephan- 
tiasis scrotalis dicitur, hanc speciem nuper in Germania 
nunquam vero in Islandia observavimus. 


2 6 ) ITaec leprae 6pecies optime depicta invenitur in opere prius 
citato Alberti, Pl. 42, et in Opere ante citato Gaimardi Me- 
(licin. Pl. 4. 

Complicationes. Elephantiasis cum Lepra sic dicta 
squamosa frequentissime complicatur , quare nonnulli 
auctores varias Leprae formas, re ipsa unum eundemque 
morbum constituere (J. Frank etc.) credebant. Rem ta- 
men : pon ita habere cum clarissimo Willano et Bate- 
manno^sentimus, quare recte monuit Frank cum dixerit. 
„ Lepra partialis sive squamosa, sive elephantia, interdum 
,, in malum universale transit, nullum autem habetur 
,, certum testimonium Lepram squamosam in Lepram ele- 
„ phantiasin transiisse. ‘ fc Altera complicatio in Islandia 
et Norvegia admodum frequens, est complicatio scorbu- 
tica, qua factum est, ut nonnulli medici elephantiasin 
summum hujus morbi gradum esse crederent; 27 ) quod 
tamen absurdum est, et a vero alienissimum. Scabies 
praeterea et Radesyge cum elephantiasi non raro com- 
plicantur, praesertim apud pauperes et piscatores. 

Aetiologia . Dispositionem liaereditariam , unicam 
praedisponentem hujus mali causam esse pro certo habe- 
mus. Hoc tamen ut doceret clarissimus Frank nom im- 
pedit quominus leprosi sanam interdum generent prolem. 
Pluribus etiam observationibus constat, infantes et mu- 
lieres rarius quam viros ab elephantiasi affici, et nun- 
quam aut mitissime ea laborari dicuntur eunuchi. 

Excitari in praedispositis nobis visa est elephantiasis 
ab esu piscium corruptorum et a carne semiputrida, nec 
non usu aquarum corruptarum, liquorumque spirituoso- 
rum, imprimisque spiritus vini, porro a venere nimia, a 
frigore et ab immunditie. Persuasum habemus mor- 
bum non contagiosum esse, saltim nostris temporibus 


27 ) Poviscn, 1. c. pag. 324 et 449. 

nullum hujus rliei in Islandia invenire possumus exemplum ; 
nam quamvis plures nuptos qui hoc malo permultos annos 
laborabant, cum uxoribus suis vixisse cognovimus, nullum 
tamen nobis occurrit exemplum, ut maritus uxori suae, aut 
vice versa, elepliantiasin communicaverit. 

Quod ad naturam hujus mali pertinet, iis consenti- 
mus, qui elepliantiasin pro cancro universo cutis habe- 
bant, nam omisso quantam similtiudinem habet diathesis 
elephantiatica, cum diathesi cancrosa; ulcera elephantiatica 
cum ulceribus cancrosis tantam habent similitudinem, ut 
difficillime ab his distingui possint. 

Diagnosis. Elephantiasis cum aliis morbis cutaneis 
haud facile confundi potest. Dantur quidem tubercula 
faciei qui initio cum nodis illis elephantiaticis confundi 
possint; sed cum accedat raucedo, cura odore speciali 
hircino, et cutis faciei in rugas contrahatur faciesque 
leonina fit, et maculae lividae in extremitatibus apparent, 
tunc certum est morbum gravissimum (s. elepliantiasin) 
subesse. 

Prognosis. Malum horrendissimum et gravissimum, 
rarissime si unquam sanationem admittit; legimus quidem 
exempla ubi elephantiasis incipiens sanata fuisse fertur, 
sed ipsi ne unicum quidem adhuc videbamus. Morbus 
semper chronicus est, et rite adhibita medela, adeo inter- 
dum levari potest, ut vita quamvis misera plerumque, 
per plures annos protrahatur; sed nihilo minus tamen 
certo pede prodit malum, donec demum serius vel ocyus 
praedam suam consumat. 

Cura . Variis remidiis tentata est cura hujus mali 
sed plerumque ut videtur cum parvo successu. Medici 
Graeciae curam elephantiasis a venaesectionibus incipie- 
bant; quare Aretaeus venam in utroque brachio secari 

jussit, et postero die iu pedibus; quas venaesectiones 
ideo iterari voluit, quia novum sanguinem qui nutrimento 
bono iterum augeretur, morbum levare posse putavit. Dra- 
stica etiam adhiberi suadebat, et lac magna quantitate dari 
jussit. In initio morbi sanguinem per biduum mitti deberi, 
docuit clarissimus celsus; aut nigro veratro ventrem solvi. 
Hoc iddem docuerunt fere omnes veteres medici. Nostris 
temporibus venaesectiones et medicamenta laxantia, ra- 
rius quam antea in hoc malo in usum trahuntur; sed in 
eorum locum adhiberi solent sequentia medicamenta. An- 
timonium, aurum, sulphur, arsenicum, acidum nitricum, 
ledum palustre, solanum dulcamara, conium maculatum, 
rumex acutus, guajacum officinale, cortex ulmi, cinchona 
officinalis, plantago latifolia (quam etiam suadebat celsus ) 
cochlearia officinalis et gronlandica, cantharides, lacerta 
agilis, lac, balnea, et diaeta restricta. 

Quamvis nonnulla horum remidiorum cum aliquali 
levamine interdum adhibentur, nunquam tamen eorum 
usu elephantiasin sanatam videbamus. Limatura auri qua 
nonnulli ad avertendum hoc malum in Islandia usi sunt, 
aliqualem effectum interdum habuisse nobis notum est. 
IIoc iddem dicere possumus de rumice acuto , quam Tlior- 
stensonius physicus Islandiae commendavit. P. Svein- 
sonius, chirurgus in australi parte hujus insulae conium 
maculatum 28 ) commendat, et contendit hoc remidium 
contra elephantiasin bonum effectura habere. 

In nosocomio Fredericiano havniensi ; curam lacteam, 
cantharides (s. Tincturam cantharidum) et arsenicum cum 


28 ) Vide Jolins Petursonar Laekningabok Kaupniannahofu 1834, 
l>ag. 176. 

aliquali levamine morbi adhiberi videbamus; nunquam 
autem morbum bis remidiis curari observavimus. 

Dantur quidem remidia, quae quamvis nondum in 
elephantiasi adhibita sint, tamen forsitan cum aliquali 
successu adhiberi possint, j odium et lcali hydrojodicum 
puto. Patet enim ex effectu horum remidiorum, ea con- 
tra omnes liypertrophias et tumores glandulosos, effica- 
cia esse. Ad nos igitur quod spectat, hoc remidium 
unacum cura lactea, et balneis sulphuratis, quam primnm 

data occasione tentaturi sumus. 

Nuper a collega quodam audivimus, medicum quen- 
dam gallicum, venaesectionibus et balneis frigidis ad ele- 
phantiasin curandam, cum optato effectu usura esse; quae 
cura cum ut antea diximus a medicis Graeciae adhibita 
fuit, attentionem merere videtur. 


THESES. 


I. Male docuere qui elephantiasin summum scorbuti 
gradum esse dixerunt. 

II. Scorbutus rite adhibita medela initio facile sanatur, 
elephantiasis rarissime et difficillime. 

III. Suicidium nisi a mente captis raro committitur, et 
igitur recte plerumque ad vesanias pertinet. 

IV. Opium contra delirium tremens inter praestantissima 
remidia habendum est. 

V. Quoniam animi passiones systema gangliosum magno- 
pere afficiant, non omnino errant, qui vesanias gan- 
gliopatliicas accipiant. 

VI. Chirurgo animo intrepido opus est. 3* 

